《严陵钓台》
明代·黄圣期

日暮江寒隐富春，客星曾此濯清尘。一竿把钓仍堪老，五月披裘未压贫。

素业自应留水石，高名终拟傲麒麟。桐江系鼎丝千尺，岂为狂奴洽隐沦。

作者简介：黄圣期，初名希睿，字逢一，号济石。顺德人。维贵子。明神宗万历三十八年（一六一〇）进士。授户部主事。寻移疾归，卒年甫三十六。有《春晖堂稿》。清温汝能《粤东诗海》卷四四有传。